Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25

от заседание на Комисия ”Професионална квалификация и 
информационни технологии”,
проведено на 03.10.2022 г.

Днес, 03.10.2022 г. /понеделник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА - отсъства 
СВЕТЛАНА БОШНАКОВА
СЕВДАЛИН МАВРОВ - отсъства	

Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

По внесените допълнителни материали и на основание последвалите разисквания по дневния ред:

Комисия „Професионална квалификация и 
информационни технологии”
Р Е Ш И:

ВКЛЮЧВА в дневния ред следните допълнителни материали:

12. Извлечение от протокол № 32/28.09.22 г., т. 9 от заседание на Комисия „Управление на собствеността“ към пленума на ВСС във връзка с писмо от Изпълнителна агенция „Инфраструктура на електронното управление“ с предложение за предприемане на последващи действия по доизграждане на зала, предоставена в управление на Висшия съдебен съвет.
13. Доклад от директора на дирекция „ИТСС“, АВСС относно договор за интернет №17122/31.12.21 г., изтичащ на 14.10.22 г.

ПО ДНЕВНИЯ РЕД

1. ОТНОСНО: Писмо от Консорциум „Лирекс БГ“ ООД - „Индекс-България“ ООД относно следгаранционно поддържане на АИС „Бюра съдимост“ за 2022 г.

Комисия „Професионална квалификация и
информационни технологии”
Р Е Ш И :

1.1. Приема за сведение писмото от упълномощен представител на Консорциум „Лирекс БГ“ ООД - „Индекс-България“ ООД за предоставяне на актуална версия на база данни ЕСГРАОН. 
1.2. Да се уведоми Консорциум „Лирекс БГ“ ООД - „Индекс-България“ ООД за отпадналата необходимост от извършване на смяната на базите данни от ЕСГРАОН, с оглед факта, че считано от 19.09.2022 г. във всички районни съдилища в страната и в Централното бюро "Съдимост" е въведена в експлоатация разработената по проект на министерство на правосъдието Централизирана автоматизирана информационна система „Съдебен статус“.

2. ОТНОСНО: Писмо от Консорциум „Лирекс БГ“ ООД - „Индекс-България“ ООД във връзка с внедряването на ЦАИС „Съдебен статус“ и достъпа на външните потребители на АИС „Бюра съдимост“.

Комисия „Професионална квалификация и
информационни технологии”
Р Е Ш И :

2.1. Изпраща писмото от Консорциум „Лирекс БГ“ ООД - „Индекс-България“ ООД на министерство на правосъдието, по компетентност, като препоръчва в най-кратки срокове да бъдат уведомени за настъпилите промени външните потребители на АИС „Бюра съдимост“.

3. ОТНОСНО: Писмо от „Информационно обслужване“ АД относно предоставяне на информация, касаеща обслужващите банки и банковите сметки на всички районни и окръжни съдилища. 

Комисия „Професионална квалификация и
информационни технологии”
Р Е Ш И :

3.1. Изпраща писмо до всички районни, окръжни, апелативни, военни съдилища и ВКС с искане за следната информация в 14 – дневен срок  :
1.	Техническа спецификация за интеграция с виртуален ПОС терминал (всяка банка има отделна спецификация, необходимо е да ни предоставите технически спецификации на всички обслужващи банки).
2.	Адреси на тестова и продукционна среда за съответните системите на банките;
3.	Сертификати за достъп до тестова и продукционна среда за съответните системите на банките.

         Всички данни и документи, да се изпратят на електронен адрес: epep@vss.justice.bg.
Приложение:Писмо от ИО АД

4. ОТНОСНО: Извлечение от протокол № 17/12.09.22 г., т. 1 на Комисията по правни въпроси към пленума на ВСС относно Закон за изменение и допълнение на Закона за съдебната власт /ЗСВ/.

Комисия „Професионална квалификация и
информационни технологии”
Р Е Ш И :

4.1. Приема за сведение извлечение от протокол № 17/12.09.22 г., т. 1 на Комисията по правни въпроси към пленума на ВСС относно Закон за изменение и допълнение на Закона за съдебната власт /ЗСВ/.
4.2. Изразява готовност за участие в работна група при следваща покана от страна на Народното събрание при обсъждане на предлаганите промени в Закон за изменение и допълнение на Закон за съдебната власт.
4.3. Изпраща решението на Комисията по правни въпроси към пленума на ВСС, за сведение.

5. ОТНОСНО: Извлечение от протокол № 17/12.09.22 г., т. 7 на Комисията по правни въпроси към Пленума на ВСС във връзка с писмо на министъра на електронното управление съдържащо искане за съгласуване на информационната система за избор на членове на ВСС.

Комисия „Професионална квалификация и
информационни технологии”
Р Е Ш И :

5.1. Изискването на чл. 360б, ал. 1 ЗСВ касае само информационните системи, използвани от органите на съдебната власт при осъществяване на пряката им работа. Електронната система за избор на членове на Висшия съдебен съвет не попада в тази категория и не подлежи на съгласувателна процедура, съобразно изискванията на Закона за съдебната власт.

6. ОТНОСНО: Извлечение протокол № 17/12.09.22 г., т. 8 на Комисията по правни въпроси към Пленума на ВСС относно доклад на директора на дирекция „ИТСС“  във връзка с информационната система „СИСМА“.

Комисия „Професионална квалификация и
информационни технологии”
Р Е Ш И :

6.1 ОТЛАГА разглеждането на точката до произнасяне от Комисия „Съдебна карта, натовареност и съдебна статистика“ /КСКНСС/към СК на ВСС.
6.2 За взетото решение да бъде уведомена Комисия „Професионална квалификация и информационни технологии“ към пленума на ВСС, с оглед произнасяне във връзка с Правила за предоставяне на достъп до специализирана информационна система за мониторинг и анализ /СИСМА/.

7. ОТНОСНО: Искане от административния ръководител – председател на Районен съд - Горна Оряховица относно необходимост от окабеляване на зала, във връзка с обезпечаване нуждата от мрежова свързаност на оборудването в залата.

Комисия „Професионална квалификация и
информационни технологии”
Р Е Ш И :

7.1. Искането от административния ръководител - председател на Районен съд – Горна Оряховица за осигуряване на средства за изграждане на компютърна мрежа на обща стойност 417,60 лв. с ДДС е целесъобразно. 
7.2. Изпраща решението по т.1 ведно с мотивиран доклад на Комисия „Бюджет и финанси" към Пленума на ВСС, по компетентност 

8. ОТНОСНО: Искане от административния ръководител – председател на Районен съд - Горна Оряховица относно закупуване на 3 /три/ броя таблети.

Комисия „Професионална квалификация и
информационни технологии”
Р Е Ш И :

8.1 Искането от административния ръководител - председател на Районен съд – Горна Оряховица за осигуряване на средства за закупуване на 3 броя таблети на обща стойност 838,80 лв. с ДДС е целесъобразно. 
8.2. Изпраща решението по т.1 ведно с мотивиран доклад на Комисия „Бюджет и финанси" към Пленума на ВСС, по компетентност 

9. ОТНОСНО: Искане от административния ръководител – председател на Административен съд - Пазарджик относно искане за закупуване на 5 бр. компютърни конфигурации.

Комисия „Професионална квалификация и
информационни технологии”
Р Е Ш И :

9.1. Комисия “Професионална квалификация и информационни технологии не възразява настоящото искане за вътрешна компенсирана промяна на бюджета на Административен съд –Пазарджик. 
9.2. Изпраща решението по т.1, ведно с мотивиран доклад на Комисия „Бюджет и финанси" към Пленума на ВСС, по компетентност. 

10. ОТНОСНО: Искане от административния ръководител – председател на Районен съд - Кула относно искане за закупуване на нов сървър.

Комисия „Професионална квалификация и
информационни технологии”
Р Е Ш И :

10.1. Връща искането за дофинансиране с 400 лв. по параграф 52-01 и 1700 лв. по параграф 53-01 за закупуване на 1 бр. сървър среден клас на стойност 6369,52 лв. с ДДС и съответно лиценз за сървърна операционна система MS WS19 Std. на стойност 1680,60 лв. с ДДС., за намирането на оферти за сървър нисък клас с лимит до 5000 лв., като е възможно да бъде дофинансирано само закупуването на лиценз за сървърна операционна система, надхвърлящи бюджетния лимит за 2022 г. от 6000 лв.
10.2 Изпраща решението по т. 10.1 на административния ръководител на Районен съд- Кула, за сведение и изпълнение.

11. ОТНОСНО: Писмо от ИО-АД с рег.№ ВСС-495/19/25.07.2022г. изпълнение на дейностите по гаранционна поддръжка по Договор № ВСС-495/16.01.2019 г.(№ ПО-16-8/16.01.2019 г. на „Информационно обслужване“ АД), сключен между Висш съдебен съвет и „Информационно обслужване“ АД  и доклад от началник отдел „ЕИСС“ до Ръководител проект и Възложител по договор № ВСС-495/16.01.2019 г. във връзка с реализирани функционалности в ЕИСС свързани с работата на Върховния касационен съд по изработените от тях Заявка за промяна № 1 „Управление на работния поток за образуване и насрочване на дела от Председател отделение във ВКС“, № 2 „Случайно разпределение на съставите на наказателна колегия на ВКС“ и №3 „Призоваване с Държавен вестник на страните по дела на ВКС“.

Комисия „Професионална квалификация и
информационни технологии”
Р Е Ш И :

11.1. Приема изготвения доклад с рег.№ВСС-495/19/17.12.2021г.  от началник отдел „ЕИСС“ до Ръководител проект и Възложител по договор № ВСС-495/16.01.2019 г. във връзка с реализирани функционалности в ЕИСС свързани с работата на Върховния касационен съд по изработените от тях Заявка за промяна № 1 „Управление на работния поток за образуване и насрочване на дела от Председател отделение във ВКС“, № 2 „Случайно разпределение на съставите на наказателна колегия на ВКС“ и №3 „Призоваване с Държавен вестник на страните по дела на ВКС“.
11.2 Изпраща решението на комисията ведно с доклада на Върховния касационен съд, за становище в 7-дневен срок.
11.3 След получаване на становището по т. 11.2 от Върховния касационен съд, същото да бъде разгледано в заседание на комисията.

12. ОТНОСНО: Извлечение от протокол № 32/28.09.22 г., т. 9 от заседание на Комисия „Управление на собствеността“ към пленума на ВСС във връзка с писмо от Изпълнителна агенция „Инфраструктура на електронното управление“ с предложение за предприемане на последващи действия по доизграждане на зала, предоставена в управление на Висшия съдебен съвет.

Комисия „Професионална квалификация и
информационни технологии”
Р Е Ш И :

12.1. Отлага разглеждането на точката с оглед проучване на възможност за намиране на подходящо помещение, което се управлява от съдебната система.

13. ОТНОСНО: Доклад от директора на дирекция „ИТСС“, АВСС относно договор за интернет №17122/31.12.21 г., изтичащ на 14.10.22 г.

Комисия „Професионална квалификация и
информационни технологии”
Р Е Ш И :

13.1. Приема доклада на директора на дирекция „ИТСС“ Тодор Събчев.
13.2  Изпраща решението на директора на дирекция „Правна“, за изпълнение.
13.3  Изпраща решението по т.2 на Главния секретар на ВСС, за сведение.
13.4. Прилага доклад от директора на „ИТСС“ и три оферти.

           ПРЕДСЕДАТЕЛ: /п/

КАЛИНА ЧАПКЪНОВА